CELEX: 32017D0621(01)
Language: mt
Date: 2017-06-16 00:00:00
Title: Deċiżjoni ta’ Implimentazzjoni tal-Kummissjoni tas-16 ta’ Ġunju 2017 dwar il-pubblikazzjoni f’Il-Ġurnal Uffiċjali tal-Unjoni Ewropea ta’ talba għal emenda ta’ speċifikazzjoni għal isem fis-settur tal-inbid imsemmi fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill (Dealurile Zarandului (IĠP))

21.6.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 197/3
            
         DEĊIŻJONI TA’ IMPLIMENTAZZJONI TAL-KUMMISSJONI
   tas-16 ta’ Ġunju 2017
   dwar il-pubblikazzjoni f’Il-Ġurnal Uffiċjali tal-Unjoni Ewropea ta’ talba għal emenda ta’ speċifikazzjoni għal isem fis-settur tal-inbid imsemmi fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill (Dealurile Zarandului (IĠP))
   (2017/C 197/04)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 97(3) tiegħu,
   Billi:
   
               (1)
            
            
               Ir-Rumanija bagħtet applikazzjoni għall-emenda fl-ispeċifikazzjoni tad-denominazzjoni “Dealurile Zarandului” skont l-Artikolu 105 tar-Regolament (UE) Nru 1308/2013.
            
         
               (2)
            
            
               Il-Kummissjoni eżaminat l-applikazzjoni u kkonkludiet li l-kundizzjonijiet stabbiliti fl-Artikoli 93 sa 96, l-Artikolu 97(1), u l-Artikoli 100, 101 u 102 tar-Regolament (UE) Nru 1308/2013 intlaħqu.
            
         
               (3)
            
            
               Sabiex tippermetti l-preżentazzjoni ta’ dikjarazzjonijiet ta’ oppożizzjoni skont l-Artikolu 98 tar-Regolament (UE) Nru 1308/2013, l-applikazzjoni għal emenda fl-ispeċifikazzjoni tad-denominazzjoni “Dealurile Zarandului” jenħtieġ li tiġi ppubblikata f’Il-Ġurnal Uffiċjali tal-Unjoni Ewropea,
            
         IDDEĊIDIET KIF ĠEJ:
   Artikolu Uniku
   L-applikazzjoni għall-emenda fl-ispeċifikazzjoni tad-denominazzjoni “Dealurile Zarandului” (IĠP) skont l-Artikolu 105 tar-Regolament (UE) Nru 1308/2013, tinsab fl-Anness ta’ din id-Deċiżjoni.
   Skont l-Artikolu 98 tar-Regolament (UE) Nru 1308/2013, il-pubblikazzjoni ta’ din id-Deċiżjoni tagħti d-dritt li wieħed jopponi l-emenda tal-ispeċifikazzjoni msemmija fl-ewwel paragrafu ta’ dan l-Artikolu fi żmien xahrejn mid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, is-16 ta’ Ġunju 2017.
      
         
            Għall-Kummissjoni
         
         Phil HOGAN
         
            Membru tal-Kummissjoni
         
      
   
   
      (1)  ĠU L 347, 20.12.2013, p. 671.
   
      ANNESS
      APPLIKAZZJONI GĦAL EMENDA ĠDIDA LILL-ISPEĊIFIKAZZJONI TAL-PRODOTT
      
         “DEALURILE ZARANDULUI”
      
      
         PGI-RO-A0031-AM01
      
      
         Data tas-sottomissjoni: 28.5.2015
      
      1.   Regoli Applikabbli għall-Emenda
      
      L-Artikolu 105 tar-Regolament (UE) Nru 1308/2013 – Emenda mhux minuri
      2.   Deskrizzjoni u raġunijiet għall-emenda
      
      2.1.   Emenda liż-żona demarkata
      
      Iż-żona demarkata għall-produzzjoni ta’ nbejjed bl-indikazzjoni ġeografika “Dealurile Zarandului”, li tifrex tul il-Kontea ta’ Arad, għandha tiġi estiża biex tinkludi l-lokalitajiet Zăbrani, Neudorf, Frumuşeni, Cruceni, Fiscut, Firiteaz, Hunedoara Timişană, Dud u Agrişu Mare. Il-konfigurazzjoni taż-żona ġeografika finali li għaliha qed tintalab il-protezzjoni tal-inbejjed bl-indikazzjoni ġeografika għandha għalhekk tkun kif ġej:
      il-Kontea ta’ Arad, id-dwieli ta’ Miniș-Măderat, biċ-ċentri tat-tkabbir tad-dwieli li ġejjin:
      Miniș, lokalitajiet:
      
                  —
               
               
                  Il-belt ta’ Lipova (il-lokalitajiet ta’ Lipova u Radna)
               
            
                  —
               
               
                  Zăbrani (l-irħula ta’ Zăbrani u Neudorf)
               
            
                  —
               
               
                  Frumușeni (ir-raħal ta’ Frumușeni)
               
            
                  —
               
               
                  Păuliș (l-irħula ta’ Păuliș u Barațca)
               
            
                  —
               
               
                  Ghioroc (l-irħula ta’ Miniș, Ghioroc u Cuvin)
               
            
                  —
               
               
                  Covăsânț (ir-raħal ta’ Covăsânț)
               
            Maderat, lokalitajiet:
      
                  —
               
               
                  Șiria (l-irħula ta’ Șiria, Galșa u Mâsca)
               
            
                  —
               
               
                  Il-belt ta’ Pâncota (il-lokalità ta’ Pâncota u r-raħal ta’ Maderat)
               
            
                  —
               
               
                  Târnova (l-irħula ta’ Târnova, Dud, Agrişu Mare u Drauţ)
               
            
                  —
               
               
                  Il-belt ta’ Ineu (il-lokalità ta’ Ineu u r-raħal ta’ Mocrea)
               
            
                  —
               
               
                  Șilindia (l-irħula ta’ Șilindia, Satu Mic u Luguzău)
               
            Dealul Viilor, lokalitajiet:
      
                  —
               
               
                  Șagu (l-irħula ta’ Șagu, Cruceni, Fiscut, Firiteaz u Hunedoara Timișană)
               
            Dorobanți, lokalitajiet:
      
                  —
               
               
                  Curtici (ir-raħal ta’ Dorobanți)
               
            L-inbejjed bojod miksuba madwar Lipova, Zăbrani u Neudorf għandhom il-mineralità u t-togħma tipika tal-inbejjed min-Nofsinhar taż-żona tal-vinja Miniș-Măderat. Minħabba l-abbundanza tal-ħsadat, dawn għandhom aċidità relattivament għolja, li tkun kemxejn inqas mal-ewwel kuntatt, u aromi primarji ffurmati tajjeb. B’kuntrast ma’ dan, l-inbejjed ħomor iżommu l-karatteristika speċjali tal-kulur skur taż-żona sħiħa tal-vinja Miniș-Măderat: ħjiel vjola fuq l-isfond aħmar rubin brillanti iżda skur. L-inbejjed huma estrattivi. Skont l-istatistika ONVPV għas-snin 2012, 2013 u 2014, il-kontenut ta’ estratt niexef tal-inbejjed bojod jista’ jilħaq sa 19–20 g/l (Sauvignon), filwaqt li għall-inbejjed ħomor jista’ jitla’ sa 27,55 g/l (Cabernet Sauvignon). L-inbejjed prodotti fil-parti tat-Tramuntana tar-reġjun (Dud, Agrișu Mare, Luguzău) huma ifjen u għandhom aċidità aktar qawwija, minħabba l-istess estrattività: 19,44 g/l għall-inbejjed bojod (Pinot gris u Sauvignon) u 27,63 g/l għall-inbejjed ħomor (Merlot).
      Deskrizzjoni tal-inbejjed prodotti fil-lokalitajiet taż-żona tipprovdi spjegazzjoni dwar l-ispeċifiċitajiet analitiċi u organolettiċi tagħhom. Analiżi komparattiva tal-inbejjed prodotti minn diversi varjetajiet ikkultivati kemm fiż-żona l-antika u kif ukoll fil-lokalitajiet li ġew inklużi dan l-aħħar matul l-aħħar erba’ snin ta’ ħsad turi li: il-qawwa alkoħolika naturali tal-varjetà Mustoasă de Măderat tvarja minn 11,76–12,30 % alkoħol, aċidità totali ta’ 6,0 g/l aċidu tartariku, estratt niexef totali 18,15–19,85 g/l; il-qawwa alkoħolika naturali tal-varjetà Riesling Italian tvarja minn 10,60–12,35 % alkoħol, aċidità totali ta’ 5,20–6,30 g/l aċidu tartariku, estratt niexef totali 17,20–21,10 g/l; il-qawwa alkoħolika naturali tal-varjetà Merlot tvarja minn 12,50–13,00 % alkoħol, aċidità totali ta’ 6,10–6,50 g/l aċidu tartariku, estratt niexef totali 24,65–27,55 g/l; u l-qawwa alkoħolika naturali tal-varjetà Cabernet Sauvignon tvarja minn 12,20–12,60 % alkoħol, aċidità totali ta’ 4,70–6,69 g/l aċidu tartariku, estratt niexef totali 20,63–24,75 g/l; Instab xebħ sinifikanti f’dak li għandu x’jaqsam mal-freskezza u l-fruttożità fil-varjetajiet bojod fil-lokalitajiet ta’ Lipova, Radna, Zăbrani, Neudorf, Păuliş u Baraţca. Ġew osservati togħmiet sekondarji simili ħafna f’varjetajiet bojod ta’ nbid minn pjantaġġuni fil-lokalitajiet ta’ Şagu, Cruceni, Fiscut, Firiteaz, Hunedoara Timişană u Frumuşeni. Il-ħamrija kannella chernozem tipproduċi nbejjed li huma estrattivi, ffurmati tajjeb u mimlija togħma fil-lokalitajiet ta’ Şilindia, Satu Mic, Luguzău, Dud u Agrişu Mare. Mhijiex koinċidenza li d-dwieli ilhom jiġu kkultivati fuq dawn l-artijiet minn żmien il-qedem.
      Taħlita ta’ ftit għarfien dwar il-politika Ewropea dwar il-protezzjoni taż-żoni demarkati minn indikazzjoni ġeografika u nuqqas ta’ għaqdiet tal-produtturi tal-inbid fiż-żmien meta r-Rumanija ssieħbet mal-Unjoni Ewropea rriżultat f’sitwazzjoni fejn xi lokalitajiet bi tradizzjonijiet antiki ta’ produzzjoni ta’ nbejjed bi kwalità speċifika tħallew barra miż-żona ta’ Dealurile Zarandului.
      DOKUMENT UNIKU
      1.   Isem li għandu jiġi rreġistrat/Ismijiet li għandhom jiġu rreġistrati
      
      Dealurile Zarandului
      2.   Tip ta’ indikazzjoni ġeografika
      
      IĠP — Indikazzjoni Ġeografika Protetta.
      3.   Kategoriji għall-prodotti tad-dwieli
      
      
               
                  1.
               
               
                  Inbid
               
            4.   Deskrizzjoni tal-inbid/inbejjed
      
      
         Il-karatteristiċi kimiċi u organolettiċi
      
      
                  —
               
               
                  qawwa alkoħolika totali u attwali: mhux anqas minn 10 % tal-volum
               
            
                  —
               
               
                  l-aċidità totali (aċidu tartariku): mhux anqas minn 4,5 g/l.
               
            
                  —
               
               
                  aċidità volatili (aċidu aċetiku): mhux iktar minn 1,2 g/l
               
            
                  —
               
               
                  Estratt niexef li ma jirriduċix: mhux anqas minn 17 g/l,
               
            
                  —
               
               
                  it-total tad-diossidu tal-kubrit: mhux iktar minn 300 mg/l
               
            
                  —
               
               
                  id-diossidu tal-kubrit ħieles: mhux iktar minn 60 mg/l
               
            1.   Muscat Ottonel:
      
                  —
               
               
                  Dehra: ċara, brillanti
               
            
                  —
               
               
                  Kulur: isfar lewn it-tiben jew isfar qawwi, skont il-kwalità tal-għeneb fil-ħsad
               
            
                  —
               
               
                  Riħa: delikata, xi ħjiel ta’ fjuri, riħa tipika tal-Muscat minn ħsadat fit-Tramuntana tal-vinji
               
            
                  —
               
               
                  Togħma: togħma tipika tal-Muscat, bi ħjiel bellusi pjaċevoli. Jeħtieġ korrezzjoni tal-aċidità.
               
            2.   Traminer roz:
      
                  —
               
               
                  Dehra: ċara
               
            
                  —
               
               
                  Kulur: aħdar fl-isfar
               
            
                  —
               
               
                  Riħa: aroma ta’ petali tal-ward, speċjalment minn ħsadat fiż-żona tal-lokalità ta’ Păuliş
               
            
                  —
               
               
                  Togħma: speċifika, ta’ ħuxlief maħsud frisk
               
            3.   Sauvignon:
      
                  —
               
               
                  Dehra: ċara, pjaċevoli
               
            
                  —
               
               
                  Kulur: isfar ċar b’laqtiet ħadrana
               
            
                  —
               
               
                  Riħa: ta’ fjuri tad-dwieli
               
            
                  —
               
               
                  Togħma: togħma ta’ frott, pjaċevolment aċiduża, armonjuża
               
            4.   Pinot Gris:
      
                  —
               
               
                  Dehra: ċara
               
            
                  —
               
               
                  Kulur: abjad fl-aħdar, b’laqtiet kemxejn safranija
               
            
                  —
               
               
                  Riħa: tat-tuffieħ tas-sajf
               
            
                  —
               
               
                  Togħma: sħiħa, b’togħma ħafifa tal-qoxra tal-ħobż moħmi
               
            5.   Feteasca regala:
      
                  —
               
               
                  Dehra: ċara
               
            
                  —
               
               
                  Kulur: isfar fl-aħdar
               
            
                  —
               
               
                  Riħa: aroma qarsa tat-tuffieħ tas-sajf, li tirrifletti l-kontenut minerali għoli tal-ħamrija skeletrika
               
            
                  —
               
               
                  Togħma: mimlija, definita tajjeb, li tinkorpora l-karattru distintiv tal-parti tat-Tramuntana tal-vinji
               
            6.   Feteasca alba:
      
                  —
               
               
                  Dehra: ċara
               
            
                  —
               
               
                  Kulur: isfar fl-aħdar
               
            
                  —
               
               
                  Riħa: fjuri tad-dielja u tat-tuffieħ
               
            
                  —
               
               
                  Togħma: pjaċevoli, definita tajjeb, tipika
               
            7.   Riesling italian:
      
                  —
               
               
                  Dehra: ċara
               
            
                  —
               
               
                  Kulur: abjad fl-aħdar
               
            
                  —
               
               
                  Riħa: ebda aroma primarja speċifika
               
            
                  —
               
               
                  Togħma: mimlija, tal-inbid, friska ħafna, pjaċevolment aċiduża
               
            8.   Riesling de Rhin:
      
                  —
               
               
                  Dehra: ċara
               
            
                  —
               
               
                  Kulur: abjad fl-aħdar, tipika
               
            
                  —
               
               
                  Riħa: ebda aroma primarja partikolari
               
            
                  —
               
               
                  Togħma: tal-inbid, friska, pjaċevolment aċiduża
               
            9.   Chardonnay:
      
                  —
               
               
                  Dehra: ċara, trasparenti
               
            
                  —
               
               
                  Kulur: isfar dehbi
               
            
                  —
               
               
                  Riħa: aroma tan-nwar tal-akaċja u tal-ħuxlief maħsud
               
            
                  —
               
               
                  Togħma: pjaċevoli, florali, b’aċidità ħafifa
               
            10.   Mustoasă de Măderat
      
                  —
               
               
                  Dehra: ċara, pjaċevoli
               
            
                  —
               
               
                  Kulur: isfar fl-aħdar, bħal felli tal-lumi, tistħajlu għandu togħma kemxejn qarsa
               
            
                  —
               
               
                  Riħa: tuffieħ aħdar mhux misjur, b’noti tan-nwar tad-dwieli, speċjalment fiż-żoni fejn il-produzzjoni hija inqas mill-istandard għal din il-varjetà
               
            
                  —
               
               
                  Togħma: friska, rinfreskanti, vivaċi, minħabba l-aċidità għolja, speċjalment f’żoni b’livelli sinifikanti ta’ produzzjoni
               
            11.   Furmint:
      
                  —
               
               
                  Dehra: ċara
               
            
                  —
               
               
                  Kulur: abjad fl-aħdar, b’laqtiet isfar ċar
               
            
                  —
               
               
                  Riħa: aroma primarja ta’ frott tropikali
               
            
                  —
               
               
                  Togħma: pjaċevoli, bħal frotta tropikali sukkulenti, oriġinali
               
            12.   Furmint de Miniş:
      
                  —
               
               
                  Dehra: ċara
               
            
                  —
               
               
                  Kulur: abjad fl-aħdar, b’laqtiet isfar tal-lumi
               
            
                  —
               
               
                  Riħa: aroma ta’ frott tropikali
               
            
                  —
               
               
                  Togħma: pjaċevoli, friska, tfakkrek fi frotta tropikali sukkulenti, tipika
               
            13.   Cabernet Sauvignon:
      
                  —
               
               
                  Dehra: ċara
               
            
                  —
               
               
                  Kulur: aħmar rubin intens, b’laqtiet blu qawwi meta jsir minn għeneb maħsud miż-żona minn Covăsânţ sa Lipova, li tiffavorixxi l-varjetajiet ħomor
               
            
                  —
               
               
                  Riħa: aroma distinta ta’ veġetazzjoni selvaġġa u tal-ħaxix
               
            
                  —
               
               
                  Togħma: l-inbid żagħżugħ huwa wisq aħrax, tanniku, veġetali u saħansitra ma tistax tixorbu; huwa jeħtieġ minimu ta’ sentejn maturazzjoni fil-bettija. Bil-maturazzjoni t-togħma titjieb u ssir pjaċevolment bellusija, mimlija u ratba. L-aċidità għolja tiegħu meta mqabbla ma’ vinji oħrajn u l-estratt ġeneruż iżidu s-sostenibbiltà tiegħu, u dan jiżgura l-freskezza maż-żmien.
               
            14.   Merlot:
      
                  —
               
               
                  Dehra: ċara
               
            
                  —
               
               
                  Kulur: aħmar rubin, brillanti, bi ħjiel ta’ terrakotta wara l-maturazzjoni
               
            
                  —
               
               
                  Riħa: aroma pjaċevoli ta’ frott tal-foresti, lampun selvaġġ, u jakkwista noti tal-ballut u tal-vanilla b’riżultat tal-maturazzjoni
               
            
                  —
               
               
                  Togħma: l-astrinġenza hija aktar moderata milli fil-Cabernet Sauvignon; għandha konsistenza bellusija speċifika għal din il-varjetà, u takkwista bouquet attraenti bil-maturazzjoni
               
            15.   Pinot noir:
      
                  —
               
               
                  Dehra: ċara
               
            
                  —
               
               
                  Kulur: aħmar ċirasa skur, brillanti
               
            
                  —
               
               
                  Riħa: aroma li tinbidel minn ċirasa għal frawli bil-maturazzjoni tal-inbid
               
            
                  —
               
               
                  Togħma: bellusija, delikata, kumplessa u raffinata, kostanti, speċjalment fin-Nofsinhar tal-vinja
               
            16.   Fetească neagră:
      
                  —
               
               
                  Dehra: ċara
               
            
                  —
               
               
                  Kulur: aħmar granata intens
               
            
                  —
               
               
                  Riħa: aroma kumplessa, oriġinali, b’nota ta’ fjuri awtentika
               
            
                  —
               
               
                  Togħma: iffurmata sew, pjaċevoli u biżżejjed qawwija, ta’ togħma tajba u attraenti
               
            17.   Burgund Mare
      
                  —
               
               
                  Dehra: ċara
               
            
                  —
               
               
                  Kulur: aħmar granata intens bi ħjiel ta’ vjola, il-kulur standard li jinsab fil-ħsadat fiż-żona minn Covăsânţ sa Lipova
               
            
                  —
               
               
                  Riħa: aroma ta’ frott tal-foresta misjur: tut u mirtilli
               
            
                  —
               
               
                  Togħma: ibbilanċjata, konsistenti, mhux aggressiva
               
            18.   Syrah:
      
                  —
               
               
                  Dehra: ċara
               
            
                  —
               
               
                  Kulur: aħmar brillanti
               
            
                  —
               
               
                  Riħa: bouquet ta’ fjuri, b’aromi pikkanti intensi ħafna
               
            
                  —
               
               
                  Togħma: konsistenti, b’noti ta’ tin u astrinġenza fina
               
            19.   Novac:
      
                  —
               
               
                  Dehra: ċara, trasparenti
               
            
                  —
               
               
                  Kulur: aħmar rubin intens, b’laqtiet fil-vjola
               
            
                  —
               
               
                  Riħa: bouquet ta’ mirtilli u aromi ta’ bżar iswed pikkanti
               
            
                  —
               
               
                  Togħma: tannin integrat tajjeb, konsistenti, b’aċidità fina
               
            20.   Portugais bleu:
      
                  —
               
               
                  Dehra: ċara
               
            
                  —
               
               
                  Kulur: aħmar intens kulur il-briks
               
            
                  —
               
               
                  Riħa: bouquet ta’ frott aħmar, ribes u passolina ħamra
               
            
                  —
               
               
                  Togħma: lixxa, kemxejn tannika, b’aċidità fina; maqtugħ l-ewwel, iżomm il-karattru tipiku tiegħu speċjalment fiż-żona speċifika għall-varjetajiet ħomor
               
            21.   Sangiovese
      
                  —
               
               
                  Dehra: ċara
               
            
                  —
               
               
                  Kulur: aħmar ċirasa
               
            
                  —
               
               
                  Riħa: bouquet ta’ frott irqiq u għeneb misjurin, iffurmata sewwa fil-ħsadat mit-Tramuntana tal-vinji
               
            
                  —
               
               
                  Togħma: tannika, b’aċidità fina, vivaċi, ħafifa
               
            22.   Cadarcă:
      
                  —
               
               
                  Dehra: ċara
               
            
                  —
               
               
                  Kulur: aħmar brillanti
               
            
                  —
               
               
                  Riħa: aroma ta’ frott tal-foresta
               
            
                  —
               
               
                  Togħma: bellusija, kemxejn aċiduża u b’astrinġenza fina
               
            Karatteristiċi analitiċi ġenerali
      
                  Qawwa alkoħolika attwali minima (f’volum %)
               
               
                  10
               
            
                  Aċidità totali minima
               
               
                  4,5  g għal kull litru, espressa bħala aċidu tartariku
               
            
                  Aċidità volatili massima (fi grammi għal kull litru)
               
               
                  1,2 
               
            
                  Total ta’ diossidu tal-kubrit massimu (f’milligrammi għal kull litru)
               
               
                  300
               
            5.   Metodi tal-produzzjoni tal-inbid
      
      a.   Metodi enoloġiċi essenzjali
      
      
         Prattiki enoloġiċi
      
      Restrizzjonijiet rilevanti dwar il-produzzjoni tal-inbid
      Il-qawwa alkoħolika naturali tista’ tiġi ssupplimentata biss skont il-kundizzjonijiet previsti mil-liġi. Il-qawwa alkoħolika naturali totali espress f’% tal-alkoħol skont il-volum tista’ tiġi miżjuda biss:
      
                  (a)
               
               
                  biż-żieda ta’ most ikkonċentrat jew most ikkonċentrat u msaffi fil-każ tal-għeneb frisk, il-most tal-għeneb parzjalment iffermentat jew inbid ġdid li jkun għadu fil-fermentazzjoni;
               
            
                  (b)
               
               
                  biż-żieda ta’ most ikkonċentrat jew ta’ most ikkonċentrat u msaffi, jew bil-konċentrazzjoni parzjali, li tinkludi l-ożmożi invertita, fil-każ tal-most.
               
            Iż-żieda tas-sukrożju mhuwiex permess għall-produzzjoni ta’ nbejjed bl-indikazzjoni ġeografika “Dealurile Zarandului”.
      b.   Produzzjoni massima
      
      Il-produzzjoni tal-għeneb: Il-varjetajiet Fetească regală, Mustoasă de Măderat, Portugais bleu, u Sangiovese
      15 000 kg ta’ għeneb għal kull ettaru
      Il-produzzjoni tal-għeneb: Il-varjetajiet Furmint, Furmint de Miniş, Riesling de Rhin, Riesling italian, Merlot, Fetească neagră, u Novac
      12 500 hl għal kull ettaru
      Il-produzzjoni tal-għeneb: Il-varjetajiet Burgund mare, il-varjetajiet Fetească albă Cadarcă
      12 500 hl għal kull ettaru
      Il-produzzjoni tal-għeneb: Il-varjetajiet Muscat Ottonel, Pinot gris, Chardonnay, Sauvignon, Traminer roz, Cabernet Sauvignon, Pinot noir, u Syrah
      10 000 hl għal kull ettaru
      Il-produzzjoni tal-inbid, l-inbejjed bojod
      95 hl għal kull ettaru
      Il-produzzjoni tal-inbid, aħmar u rosé, inbejjed aromatizzati
      85 hl għal kull ettaru
      6.   Żona demarkata
      
      Il-Kontea ta’ Arad, il-vinja Miniș-Măderat, ċentri:
      Miniș, lokalitajiet:
      
                  —
               
               
                  Il-belt ta’ Lipova (Lipova u Radna)
               
            
                  —
               
               
                  Zăbrani (l-irħula ta’ Zăbrani u Neudorf)
               
            
                  —
               
               
                  Frumușeni (ir-raħal ta’ Frumușeni)
               
            
                  —
               
               
                  Păuliș (l-irħula ta’ Păuliș u Barațca)
               
            
                  —
               
               
                  Ghioroc (l-irħula ta’ Miniș, Ghioroc u Cuvin)
               
            
                  —
               
               
                  Covăsânț (ir-raħal ta’ Covăsânț)
               
            Măderat, lokalitajiet:
      
                  —
               
               
                  Șiria (l-irħula ta’ Șiria, Galșa u Mâsca)
               
            
                  —
               
               
                  Il-belt ta’ Pâncota (Pâncota u r-raħal ta’ Măderat)
               
            
                  —
               
               
                  Târnova (l-irħula ta’ Târnova, Dud, Agrişu Mare u Drauţ)
               
            
                  —
               
               
                  Il-belt ta’ Ineu (Ineu u r-raħal ta’ Mocrea)
               
            
                  —
               
               
                  Șilindia (l-irħula ta’ Șilindia, Satu Mic u Luguzău)
               
            Dealul Viilor, lokalitajiet:
      
                  —
               
               
                  Șagu (l-irħula ta’ Șagu, Cruceni, Fiscut, Firiteaz u Hunedoara Timișană)
               
            Dorobanți, lokalitajiet:
      
                  —
               
               
                  Curtici (ir-raħal ta’ Dorobanți)
               
            7.   Għenbiet ewlenin tal-inbid
      
      
                   
               
               
                  Cadarcă N
               
            
                   
               
               
                  Burgund Mare N
               
            
                   
               
               
                  Pinot Gris G
               
            
                   
               
               
                  Fetească neagră N
               
            
                   
               
               
                  Muscat Ottonel B
               
            
                   
               
               
                  Cabernet Sauvignon N
               
            
                   
               
               
                  Sauvignon B
               
            
                   
               
               
                  Merlot N
               
            
                   
               
               
                  Fetească regală B
               
            
                   
               
               
                  Fetească albă B
               
            
                   
               
               
                  Furmint de Miniş B
               
            
                   
               
               
                  Furmint B
               
            
                   
               
               
                  Chardonnay B
               
            
                   
               
               
                  Novac N
               
            
                   
               
               
                  Mustoasă de Măderat B
               
            
                   
               
               
                  Syrah N
               
            
                   
               
               
                  Sangiovese N
               
            
                   
               
               
                  Traminer Roz Rs
               
            
                   
               
               
                  Riesling italian B
               
            
                   
               
               
                  Riesling de Rhin B
               
            
                   
               
               
                  Portugais Bleu N
               
            
                   
               
               
                  Pinot Noir N
               
            8.   Deskrizzjoni tar-rabta/rabtiet
      
      
         Rabta maż-żona żona demarkata
      
      Il-fattur naturali speċifiku jingħata mill-għoljiet Zarand, li huma kkaratterizzati minn ħamrija skeletrika b’kontenut għoli tal-ħadid u tal-mikroelementi. Dawn l-ispazji vojta bejn l-għoljiet jipprovdu varjetà ta’ kundizzjonijiet topoklimatiċi, speċifiċi għall-vinji individwali f’din iż-żona, f’kundizzjonijiet li huma simili f’termini tal-pożizzjoni ġeoklimatika u tal-varjetajiet ikkultivati.
      Il-pjantaġġuni tad-dwieli għandhom esponiment tan-Nofsinhar b’mod predominanti, b’xi skoperturi eċċezzjonali fil-Lbiċ u fix-Xlokk. B’riżultat ta’ dan, vinji individwali differenti, li jinsabu fuq l-istess latitudni u lonġitudni u li jikkultivaw l-istess varjetà ta’ għenba, huma distinti minn xulxin b’varjetà ta’ karatteristiċi topoklimatiċi. L’għelieqi mżerżqa mtarrġin użati għall-koltivazzjoni tad-dwieli jnaqqsu u jillimitaw il-forza tal-irjieħ u tal-kurrenti tal-arja kesħin. Fit-temp kalm, it-tisħin tal-għoljiet jiżgura ċirkolazzjoni ħafifa tal-arja, li hija favorevoli għall-proċessi fiżjoloġiċi tal-pjanti u biex joħorġu l-kwalitajiet tal-għeneb. L-għoljiet jipprevjenu l-istaġnar tal-ilma żejjed, jgħinu fit-tisħin tal-ħamrija u fil-prevenzjoni tal-kolonizzazzjoni tal-moffa griża.
      Il-mikroklima, bl-influwenzi Mediterranji tagħha, tirriżulta f’rebbiegħa bikrija u b’ħafna xita, u ħarifa twila, sħuna u xotta. Dejta ekoklimatika: temperatura medja annwali: 11,2 °C, preċipitazzjoni annwali totali: 644 mm, temperaturi attivi totali: 3 291 °C, it-total ta’ sigħat ta’ xemx: 1 490, it-total ta’ preċipitazzjoni attiva: 365 mm. Il-medja ta’ għaxar snin għall-umdità relattiva hija ta’ madwar 75 %. L-inbejjed miksubin minn ħamrija skeletrika, ferruġinuża għandhom kulur aħmar brillanti b’laqtiet rubini profondi u huma ġenerużi u espressivi ħafna.
      Il-valutazzjoni organolettika tal-inbejjed prodotti fuq l-għoljiet Zarand turi intensità qawwija ta’ kulur fil-varjetajiet ħomor, b’laqtiet fil-blu qawwija fl-inbejjed żgħażagħ li jsiru ħomor kulur il-briks meta jimmaturaw l-inbejjed. Minn togħma astrinġenti tannika meta jkun żagħżugħ, l-inbid isir ibbilanċjat, sod, pjaċevoli, b’palat qawwi u bellusi mal-maturazzjoni.
      L-inbejjed bojod miksuba madwar Lipova, Zăbrani u Neudorf għandhom il-mineralità u t-togħma tipika tal-inbejjed min-Nofsinhar taż-żona tal-vinja Miniș-Măderat. Minħabba l-abbundanza tal-ħsadat, dawn għandhom aċidità relattivament għolja, li tkun kemxejn inqas mal-ewwel kuntatt, u aromi primarji ffurmati tajjeb. B’kuntrast ma’ dan, l-inbejjed ħomor iżommu l-karatteristika speċjali tal-kulur skur taż-żona sħiħa tal-vinja Miniș-Măderat: ħjiel vjola fuq l-isfond aħmar rubin brillanti iżda skur. L-inbejjed huma estrattivi. Skont l-istatistika ONVPV għas-snin 2012, 2013 u 2014, il-kontenut ta’ estratt niexef tal-inbejjed bojod jista’ jilħaq sa 19–20 g/l (Sauvignon), filwaqt li għall-inbejjed ħomor jista’ jitla’ sa 27,55 g/l (Cabernet Sauvignon). L-inbejjed prodotti fil-parti tat-Tramuntana tar-reġjun (Dud, Agrișu Mare, Luguzău) huma ifjen u għandhom aċidità aktar qawwija, minħabba l-istess estrattività: 19,44 g/l għall-inbejjed bojod (Pinot gris u Sauvignon) u 27,63 g/l għall-inbejjed ħomor (Merlot).
      Deskrizzjoni tal-inbejjed prodotti fil-lokalitajiet taż-żona tipprovdi spjegazzjoni dwar l-ispeċifiċitajiet analitiċi u organolettiċi tagħhom. Analiżi komparattiva tal-inbejjed prodotti minn diversi varjetajiet ikkultivati kemm fiż-żona l-antika u kif ukoll fil-lokalitajiet li ġew inklużi dan l-aħħar matul l-aħħar erba’ snin ta’ ħsad turi li: il-qawwa alkoħolika naturali tal-varjetà Mustoasa de Măderat tvarja minn 11,76–12,30 % alkoħol, aċidità totali ta’ 6,0 g/l aċidu tartariku, estratt niexef totali 18,15–19,85 g/l; il-qawwa alkoħolika naturali tal-varjetà Riesling Italian tvarja minn 10,60–12,35 % alkoħol, aċidità totali ta’ 5,20–6,30 g/l aċidu tartariku, estratt niexef totali 17,20–21,10 g/l; il-qawwa alkoħolika naturali tal-varjetà Merlot tvarja minn 12,50–13,00 % alkoħol, aċidità totali ta’ 6,10–6,50 g/l aċidu tartariku, estratt niexef totali 24,65–27,55 g/l; u l-qawwa alkoħolika naturali tal-varjetà Cabernet Sauvignon tvarja minn 12,20–12,60 % alkoħol, aċidità totali ta’ 4,70–6,69 g/l aċidu tartariku, estratt niexef totali 20,63–24,75 g/l; Instab xebħ sinifikanti f’dak li għandu x’jaqsam mal-freskezza u l-fruttożità fil-varjetajiet bojod fil-lokalitajiet ta’ Lipova, Radna, Zăbrani, Neudorf, Păuliş u Baraţca. Ġew osservati togħmiet sekondarji simili ħafna f’varjetajiet bojod ta’ nbid minn pjantaġġuni fil-lokalitajiet ta’ Şagu, Cruceni, Fiscut, Firiteaz, Hunedoara Timişană u Frumuşeni. Il-ħamrija kannella chernozem tipproduċi nbejjed li huma estrattivi, ffurmati tajjeb u mimlija togħma fil-lokalitajiet ta’ Şilindia, Satu Mic, Luguzău, Dud u Agrişu Mare. Mhijiex koinċidenza li d-dwieli ilhom jiġu kkultivati fuq dawn l-artijiet minn żmien il-qedem.
      9.   Kundizzjonijiet essenzjali oħra
      
      
         Qafas legali:
      
      Fil-leġiżlazzjoni nazzjonali
      
         Tip ta’ kundizzjoni ulterjuri:
      
      Dispożizzjonijiet addizzjonali dwar it-tikkettar
      
         Deskrizzjoni tal-kundizzjoni:
      
      Ebda dispożizzjoni oħra.
      10.   Link għall-ispeċifikazzjoni tal-prodott
      
      http://www.onvpv.ro/sites/default/files/caiet_de_sarcini_ig_dealurile_zarandului_modif_cf_notif_133_2016_accept_changes_18032016.pdf